Foto: Getty Images 2020 yilning 16-19 yanvar kunlari qishloq xo‘jaligi vaziri Jamshid Xo‘jayev boshchiligidagi delegatsiya Germaniya Federativ Respublikasiga tashrif buyuradi. O‘zbekistonning Germaniyadagi elchixonasi bergan ma’lumotga ko‘ra, tashrif chog‘ida O‘zbekiston delegatsiyasi «Yashil hafta – 2020» xalqaro ko‘rgazmasi va qishloq xo‘jaligi vazirlarining Berlin konferensiyasida ishtirok etadi. O‘zbekiston delegatsiyasining Berlinga tashrifi dasturida ishbilarmon sheriklar bilan uchrashuvlar o‘tkazish bilan bir qatorda Germaniyaning Oziq-ovqat va qishloq xo‘jaligi federal vaziri Yuliya Klyokner hamda Polsha, Belarus, Livan, Moldova, Ukraina va boshqa davlatlarning qishloq xo‘jaligi vazirlari bilan muzokaralar o‘tkazish rejalashtirilgan.